Az olvasó a legjobb eszköz arra, hogy megvédje családját az online veszélyektől. A tény az, hogy semmilyen szülői felügyeleti eszközcsomag nem képes mindig teljességgel megvédeni gyerekeinket. Hiába tiltjuk le az összes potenciálisan problémás appot, olvassuk el a gyerekeink összes sms-üzenetét, blokkoljuk a streaming oldalakat, vagy tiltjuk ki az összes érzékeny kifejezést a keresőmotorból, a gyerekek úgyis megtalálják annak a módját, hogyan kerüljék meg a szabályokat.
Sok tanulmány jutott arra a következtetésre, hogy az őszinte, a gyerek életkorának megfelelő beszélgetések jelentik a legjobb módját annak, hogy biztonságban tudhassuk a gyerekeket online. Ezért találhatjuk meg a Norton szülői felügyeleti eszközcsomagjában a Smart Talk (intelligens beszélgetés) nevű sablont. Ennek a sablonnak a segítségével a szülők és a gyerekek átbeszélhetik, milyen intelligens korlátozásokat állítsanak fel közösen a számítógépes eszközök használatát illetően.
A legkomolyabb erőfeszítéseink ellenére is, előbb-utóbb gyerekeink biztosan belefutnak majd a veszélyes és felkavaró tartalmakba az interneten. A listámon szereplő összes szoftvereszköz kínál különféle opciókat, melyek segítenek a böngészés és az előzmények ellenőrzésében, a kockázatos alkalmazások korlátozásában, valamint a monitor előtt töltött idő csökkentésében. Azonban szülőként végső soron a mi feladatunk, hogy segítsünk gyerekeinket a digitális világban való tájékozódásban.